pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 26 ตุลาคม 2564​ พบพนักงานติดเชื้อไวรัส COVID-19 จำนวน​ 2 ราย​
วันอังคารที่ 26 ตุลาคม 2564
ประกาศ ขสมก. ประจําวันที่ 26 ตุลาคม 2564​ พบพนักงานติดเชื้อไวรัส COVID-19 จํานวน​ 2 ราย​
ประกาศ ขสมก. ประจําวันที่ 26 ตุลาคม 2564​ พบพนักงานติดเชื้อไวรัส COVID-19 จํานวน​ 2 ราย​
1) พนักงานบัญชีค่าโดยสาร อู่เทศบาลบางบัวทอง เพศหญิง อายุ 45 ปี
2) พนักงานธุรการจ่ายงาน สาย 134 อู่บัวทองเคหะ เพศหญิง อายุ 38 ปี
รัฐบาลไทย-ข่าวทำเนียบรัฐบาล-“กรมเจ้าท่า” จับมือชุมชนฟื้นคืนความสมบูรณ์แหล่งน้ำ สร้างประโยชน์ต่อยอดอาชีพเกษตรกรหลังขุดลอกร่องน้ำ
วันอังคารที่ 12 กรกฎาคม 2565
“กรมเจ้าท่า” จับมือชุมชนฟื้นคืนความสมบูรณ์แหล่งน้ํา สร้างประโยชน์ต่อยอดอาชีพเกษตรกรหลังขุดลอกร่องน้ํา
...
กรมเจ้าท่า กระทรวงคมนาคม ร่วมฟื้นฟูทรัพยากรแหล่งน้ําทั่วประเทศ หลังขุดลอกร่องน้ํา บูรณาการหน่วยงาน ชุมชน และสถานศึกษา ปล่อยพันธุ์สัตว์น้ํา ปลูกหญ้าแฝก ลดการพังทลายคันดิน รณรงค์สร้างจิตสํานึกเยาวชน รักษาแหล่งน้ํา เพื่อใช้ประโยชน์ในทุกด้าน ต่อยอดสร้างอาชีพ ประมงน้ําจืด เพิ่มพื้นที่สีเขียว อนุรักษ์สิ่งแวดล้อม สร้างชุมชนยั่งยืน
นายสมพงษ์ จิรศิริเลิศ รองอธิบดีกรมเจ้าท่า ด้านปฏิบัติการ กระทรวงคมนาคม เปิดเผยว่า กรมเจ้าท่าได้วางเป้าหมายแผนการฟื้นฟูร่องน้ํา โดยร่วมกับชุมชน เพื่อพัฒนาแหล่งน้ําภายหลังการขุดลอก ซึ่งเป็นโครงการที่กรมเจ้าท่าตระหนักและให้ความสําคัญ ในด้านดูแลสังคมและสิ่งแวดล้อมอย่างต่อเนื่อง เพื่อฟื้นฟูสภาพแหล่งน้ําให้มีความอุดมสมบูรณ์ ลดการพังทลายของคันดิน รวมถึงสร้างประโยชน์การใช้แหล่งน้ําให้ประชาชน ควบคู่ไปกับการถ่ายทอดความรู้เกี่ยวกับภารกิจการขุดลองร่องน้ําของกรมเจ้าท่า และการรณรงค์ปลูกจิตสํานึกให้กับเยาวชนในการดูแลแหล่งน้ํา โดยบูรณาการกับหน่วยงานที่เกี่ยวข้องในพื้นที่ ทั้งชุมชน และโรงเรียน เพื่อร่วมกิจกรรมในโครงการดังกล่าว
ทั้งนี้ในการขุดลอกร่องน้ํา จะเป็นการเพิ่มประสิทธิภาพการไหลเวียนของน้ํา ซึ่งเป็นโครงการที่ดําเนินการตั้งแต่ปี 2561 จนถึงปัจจุบัน ภายใต้งบประมาณที่จัดทําขึ้นทุกปี ด้วยความร่วมมือระหว่างกรมเจ้าท่าและชุมชนในพื้นที่ ร่วมทํากิจกรรมปล่อยพันธุ์ปลาพื้นถิ่น พันธุ์กุ้งและการปลูกหญ้าแฝกตามแนวพระราชดําริ เพื่อป้องกันหน้าดินพังทลาย ภายหลังการดําเนินการขุดลอกคูคลองและแม่น้ําซึ่งเป็นหัวใจหลักของการบริหารจัดการน้ําที่เชื่อมโยงอย่างมีประสิทธิภาพ ทั้งในด้านการเพิ่มปริมาณน้ําเพื่อใช้ในภาคเกษตร อีกทั้งยังสามารถต่อยอดการส่งเสริม สนับสนุนอาชีพเกษตรกรรม อาชีพประมงน้ําจืด เพิ่มพื้นที่สีเขียว มีรายได้ในครัวเรือนเพิ่มมากขึ้นอีกทางหนึ่งด้วย
“การทําโครงการขุดลอกร่องน้ํา ตามแผนงานที่ต้องดําเนินงานทั่วประเทศ พร้อมไปกับการจัดทํา CSR ต้องมีการประสานความร่วมมือกับหน่วยงานราชการในพื้นที่ ชุมชน โรงเรียน พร้อมการนําพันธุ์ปลา พันธุ์กุ้ง พันธุ์หญ้าแฝก มาใช้ฟื้นฟูแหล่งน้ํา เพื่ออนุรักษ์พันธุ์ปลาในท้องถิ่น ควบคู่ไปกับการให้ความรู้ในเรื่องเกี่ยวกับภารกิจการขุดลอกร่องน้ําของกรมเจ้าท่า โดยมีการรณรงค์สร้างจิตสํานึกไม่ทิ้งขยะลงในแม่น้ําลําคลอง และภารกิจของกรมเจ้าท่า ซึ่งมีบทบาทสําคัญต่อการพัฒนาแหล่งน้ําที่สามารถสร้างประโยชน์ให้กับประชาชน พร้อมไปกับการอนุรักษ์แหล่งน้ําที่เป็นทรัพยากรทางธรรมชาติ ให้อยู่คู่กับชุมชนอย่างยั่งยืน” นายสมพงษ์กล่าว
รัฐบาลไทย-ข่าวทำเนียบรัฐบาล-โฆษกรัฐบาล เผยสปสช. รับนโยบายนายกรัฐมนตรี ติดตามผู้ป่วยกลุ่มสีเขียว ดึงร้านขายยา 700 แห่ง ร่วม “เจอ แจก จบ” หากพบอาการรุนแรงส่งต่อเข้าระบบทันที ขณะที่ นายกฯ กำชับผู้ว่าฯ เตรียมแผนรับมือการแพร่ระบาดช่วงสงกรานต์
วันศุกร์ที่ 8 เมษายน 2565
โฆษกรัฐบาล เผยสปสช. รับนโยบายนายกรัฐมนตรี ติดตามผู้ป่วยกลุ่มสีเขียว ดึงร้านขายยา 700 แห่ง ร่วม “เจอ แจก จบ” หากพบอาการรุนแรงส่งต่อเข้าระบบทันที ขณะที่ นายกฯ กําชับผู้ว่าฯ เตรียมแผนรับมือการแพร่ระบาดช่วงสงกรานต์
โฆษกรัฐบาล เผยสปสช. รับนโยบายนายกรัฐมนตรี ติดตามผู้ป่วยกลุ่มสีเขียว ดึงร้านขายยา 700 แห่ง ร่วม “เจอ แจก จบ” หากพบอาการรุนแรงส่งต่อเข้าระบบทันที ขณะที่ นายกฯ กําชับผู้ว่าฯ เตรียมแผนรับมือการแพร่ระบาดช่วงสงกรานต์
วันนี้ (8 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แนะให้กระทรวงสาธารณสุข เพิ่มช่องทางการเข้ารับบริการ โดยเฉพาะผู้ป่วยโควิด-กลุ่มสีเขียว ที่ตรวจ ATK แล้วขึ้น 2 ขีดติดเชื้อโควิด-19 ที่มีอาการเล็กน้อยและเป็นกลุ่มที่ไม่มีภาวะเสี่ยงตามที่กระทรวงสาธารณสุขกําหนด ที่สามารถรักษาแบบ Home Isolation ให้ได้รับการดูแลเข้าถึงยาได้รวดเร็ว เนื่องจากกลุ่มนี้เป็นกลุ่มที่มีจํานวนสูง ทั้งนี้ สปสช. ได้ร่วมกับสภาเภสัชกรรม เชิญชวนร้านยาที่มีความพร้อมบริการเพื่อร่วมดูแลผู้ติดเชื้อโควิด-19 ที่ไม่มีภาวะเสี่ยงสามารถรับยาสําหรับดูแลอาการเบื้องต้นได้โดยไม่เสียค่าใช้จ่ายได้ที่ร้านยาที่เข้าร่วมโครงการ โดยขณะนี้มีร้านยาเข้าร่วมให้บริการประมาณ 700 แห่งทั่วประเทศ ซึ่งผู้ใช้สิทธิบัตรทองสามารถสังเกตสติ๊กเกอร์ที่หน้าร้านยาซึ่งจะมีข้อความว่า “สถานบริการเภสัชกรรมชุมชน” และบรรทัดล่างจะเขียนว่า “เครือข่ายเภสัชกรอาสาปรึกษาโควิดผ่านระบบเภสัชกรรมทางไกล” ซึ่งจะสามารถรับคําปรึกษา แนะนําการใช้ยาตามอาการ และติดตามอาการผู้ติดเชื้อเมื่อครบ 48 ชั่วโมงแรก โดยเภสัชกรที่ร้านยาที่เข้าร่วมโครงการ และหากมีอาการรุนแรงขึ้นก็พร้อมที่จะส่งเข้าระบบการรักษาในทันที
นายธนกร กล่าวเพิ่มเติมว่า นอกจากนี้ นายกรัฐมนตรียังได้สั่งการให้ผู้ว่าราชการจังหวัดทั่วประเทศวางแผนรับมือการแพร่ระบาดของโควิด-19 ในช่วงเทศกาลสงกรานต์ โดยรณรงค์ดังนี้ 1) เน้นย้ําการดําเนินการตามมาตรการป้องกันการติดเชื้อโควิดขั้นสูงสุดแบบ UniversalPrevention 2) กําชับและกํากับให้ผู้ประกอบการดําเนินมาตรการ COVD - Free Setting เพื่อให้เกิดความปลอดภัย เสริมสร้างเศรษฐกิจในระดับพื้นที่ ประชาชนมีคุณภาพชีวิตที่ดีขึ้นได้ 3) ประชาสัมพันธ์เชิญชวนประชาชน โดยเฉพาะกลุ่มผู้สูงอายุที่ยังไม่ได้รับวัคซีน หรือครบกําหนดฉีดวัคซีนโควิดเข็มกระตุ้นเข็มที่ 3 และ 4 เข้ารับวัคซีน
“นายกรัฐมนตรี ติดตามสถานการณ์โควิด-19 ที่ยังพบผู้ติดเชื้อรายใหม่อย่างต่อเนื่อง ซึ่งขณะนี้ยอดผู้ติดเชื้อที่สูงนั้นส่วนใหญ่เป็นผู้ป่วยกลุ่มสีเขียว ที่ไม่ค่อยแสดงอาการ อย่างไรก็ตาม ได้สั่งการให้กระทรวงสาธารณสุขดูแลทุกกลุ่มให้เข้าถึงการรักษา ขอให้มั่นใจว่าจะได้รับการบริการที่ได้มาตรฐาน เภสัชกรเป็นบุคลากรทางการแพทย์ที่มีความรู้ความชํานาญในเรื่องยา มีความคุ้นเคยกับอาการของโรคอย่างมาก สามารถให้บริการผู้ป่วยที่อาการไม่รุนแรงหรือไม่แสดงอาการได้เป็นอย่างดี อย่างไรก็ตามได้กําชับให้ผู้ว่าราชการจังหวัดเตรียมแผนรับมือการแพร่ระบาดของโควิด-19 ช่วงเทศกาลสงกรานต์อย่างเคร่งครัด ” โฆษกประจําสํานักนายกรัฐมนตรี กล่าว
.....................
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” ห่วงใยเหตุการณ์เครื่องบินตกที่ จ.ชัยภูมิ สั่งการให้ดูแลเร่งให้ความช่วยเหลือ พร้อมขอความร่วมมือประชาชนอย่าเข้าใกล้พื้นที่เกิดเหตุ เพื่อความปลอดภัย
วันอังคารที่ 8 มีนาคม 2565
โฆษกรัฐบาล เผย “นายกฯ” ห่วงใยเหตุการณ์เครื่องบินตกที่ จ.ชัยภูมิ สั่งการให้ดูแลเร่งให้ความช่วยเหลือ พร้อมขอความร่วมมือประชาชนอย่าเข้าใกล้พื้นที่เกิดเหตุ เพื่อความปลอดภัย
​โฆษกรัฐบาล เผย “นายกฯ” ห่วงใยเหตุการณ์เครื่องบินตกที่ จ.ชัยภูมิ สั่งการให้ดูแลเร่งให้ความช่วยเหลือ พร้อมขอความร่วมมือประชาชนอย่าเข้าใกล้พื้นที่เกิดเหตุ เพื่อความปลอดภัย
วันนี้ 8 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึง เหตุการณ์เครื่องบินขับไล่ F-16A หมายเลข 10331 สังกัดฝูงบิน 103 กองบิน 1 จังหวัดนครราชสีมา กองทัพอากาศ ประสบอุบัติเหตุตกขณะฝึกซ้อมบิน บริเวณเขตจังหวัดชัยภูมิ เมื่อช่วงบ่ายที่ผ่านมา โดยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบ และห่วงใยต่อเหตุการณ์ดังกล่าว พร้อมสั่งการหน่วยงานที่เกี่ยวข้องเร่งให้ความช่วยเหลือผู้ประสบเหตุ และตรวจสอบหาสาเหตุโดยด่วน
โฆษกรัฐบาลกล่าวว่า ทั้งนี้ เบื้องต้นยังไม่มีรายงานผู้เสียชีวิต โดยนักบินสามารถดีดตัวออกจากเครื่องบินได้อย่างปลอดภัย และขณะนี้ทีมค้นหาและช่วยชีวิตของกองทัพอากาศ ได้เดินทางเข้าพื้นที่ที่ประสบอุบัติเหตุเพื่อให้ความช่วยเหลือแก่นักบินแล้ว อย่างไรก็ดี คณะกรรมการสอบสวนอากาศยานอุบัติเหตุกองทัพอากาศจะลงพื้นที่เพื่อทําการตรวจสอบความเสียหายและสืบหาสาเหตุโดยเร่งด่วนต่อไป
“ด้วยความห่วงใย นายกฯ กําชับหน่วยงานที่เกี่ยวข้องเร่งดําเนินการให้ความช่วยเหลือผู้ได้รับผลกระทบจากเหตุการณ์ดังกล่าว ทั้งนักบิน เจ้าหน้าที่ที่เกี่ยวข้อง และพี่น้องประชาชนในบริเวณใกล้เคียง พร้อมทั้งให้ตรวจสอบหาสาเหตุของอุบัติเหตุดังกล่าว เพื่อกําหนดแนวทางการป้องกัน และเพิ่มความระมัดระวังในการฝึกซ้อมบินมากขึ้น ตลอดจนขอความร่วมมือประชาชนในพื้นที่ให้ระมัดระวังอันตรายและอย่าเข้าใกล้พื้นที่อากาศยานอุบัติเหตุ”
-------------------
รัฐบาลไทย-ข่าวทำเนียบรัฐบาล-กรมการขนส่งทางบก แนะนำผู้ใช้รถใช้ถนนเพิ่มความระมัดระวังในการขับขี่ขณะฝนตก
วันอังคารที่ 7 มิถุนายน 2565
กรมการขนส่งทางบก แนะนําผู้ใช้รถใช้ถนนเพิ่มความระมัดระวังในการขับขี่ขณะฝนตก
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า ช่วงเดือนพฤษภาคมเป็นเดือนที่ประเทศไทยเริ่มเข้าสู่ฤดูฝน ซึ่งการขับรถในช่วงฝนตก มีความเสี่ยงที่จะเกิดอุบัติเหตุจากการใช้รถใช้ถนนมากกว่าปกติ เนื่องจากสภาพถนนเปียกลื่นและอาจมีน้ําท่วมขัง ทําให้ประสิทธิภาพในการทรงตัวและยึดเกาะถนนของรถลดลง รวมถึงทัศนวิสัยในการมองเห็นเส้นทางไม่ชัดเจน ดังนั้น เพื่อป้องกันและลดความเสี่ยงจากอุบัติเหตุที่อาจจะเกิดขึ้นบนท้องถนนในช่วงหน้าฝน กรมการขนส่งทางบกแนะนําให้ผู้ขับขี่รถเพิ่มความระมัดระวังในการขับขี่ขณะฝนตก และหมั่นตรวจสอบความพร้อมของรถอย่างสม่ําเสมอ โดยเฉพาะที่ปัดน้ําฝน สภาพยางปัดน้ําฝนต้องสามารถรีดน้ําบนกระจกได้ดี เพื่อทัศนวิสัยในการมองเห็นที่ชัดเจนขณะขับรถในช่วงฝนตก สภาพยางต้องมีสภาพดี ไม่มีรอยฉีกขาด บวม ดอกยางต้องไม่สึกหรอ มีความลึกพอที่จะสามารถยึดเกาะถนนและรีดน้ําได้เป็นอย่างดี เมื่อต้องขับรถขณะฝนตกและถนนเปียกลื่น หากยางรถเสื่อมสมรรถภาพมีโอกาสเสี่ยงที่จะเกิดอุบัติเหตุได้ รวมทั้งตรวจเช็กระบบเบรก ซึ่งต้องสามารถหยุดรถได้ในระยะทางที่ปลอดภัย หากมีเสียงดังขณะเหยียบเบรก รถมีอาการปัด เหยียบแป้นเบรกไม่ลง หรือมีสัญลักษณ์ไฟระบบเบรกค้างบนหน้าปัด ควรนํารถเข้าตรวจสอบระบบเบรกเพื่อความปลอดภัย และเช็กระบบไฟรถยนต์ โดยต้องมีแสงไฟส่องสว่างทุกดวงและสามารถให้แสงสัญญาณได้ ซึ่งจะช่วยเพิ่มความปลอดภัยในการเดินทางและลดความเสี่ยงต่อการเกิดอุบัติเหตุทางถนนในช่วงฝนตก
รองอธิบดีกรมการขนส่งทางบก กล่าวเพิ่มเติมว่า นอกจากตรวจสอบความพร้อมของรถอย่างสม่ําเสมอแล้ว การขับขี่ขณะฝนตกผู้ขับขี่ต้องใช้ความเร็วให้เหมาะสมกับทัศนวิสัยการมองเห็น และต้องหมั่นสังเกตสภาพถนนให้มากขึ้น เพราะเมื่อฝนตกหนักนอกจากถนนเปียกลื่นแล้ว ยังอาจมีน้ําขังบนพื้นผิวจราจร หากรถขับด้วยความเร็วสูง เมื่อยางปะทะกับน้ําที่ขังบนพื้นผิวจราจร อาจทําให้รถเกิดอาการเหินน้ํา ไม่ยึดเกาะถนน จนไม่สามารถควบคุมรถได้ ซึ่งเป็นสาเหตุให้เกิดอุบัติเหตุที่รุนแรงได้ ควรเปิดที่ปัดน้ําฝนโดยปรับระดับความเร็วตามปริมาณของฝนที่ตกลงมาเว้นระยะห่างจากรถคันหน้ามากกว่าปกติ เพื่อให้มีระยะเบรกมากขึ้น เปิดไฟหน้ารถทันทีเมื่อฝนตกหนัก เพื่อให้รถคันอื่นมองเห็นได้ชัดเจน หากมีความจําเป็นต้องขับขี่บริเวณที่น้ําท่วมขังให้สังเกตระดับความลึกจากรถ คันหน้าหรือขอบฟุตพาทข้างทาง และสําหรับรถจักรยานยนต์หากฝนตกหนักควรหาที่จอดรถที่เหมาะสม และปลอดภัย และรอจนฝนเบาลงก่อนจึงเดินทางต่อกรณีที่เกิดเหตุฉุกเฉินรถเสีย ประสบอุบัติเหตุ จําเป็นต้องจอดข้างทาง พยายามเคลื่อนรถให้พ้นทางเดินรถ ถ้าจําเป็นต้องจอดในทางเดินรถ ควรจอดในลักษณะที่ไม่กีดขวางการจราจร จอดรถให้ชิดไหล่ทางมากที่สุด เปิดสัญญาณไฟฉุกเฉิน หรือเปิดไฟเหลืองกะพริบ เพื่อเตือนให้ผู้ขับขี่รถคันอื่นมองเห็นได้ชัดเจน ซึ่งจะช่วยป้องกันไม่ให้เกิดอุบัติเหตุ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผยเปิดเยี่ยมญาติวันแรก 12 พฤศจิกายน เตรียมลงพื้นที่ จังหวัดน่าน แจก N95 กำชับทุกแห่งเร่งฉีดวัคซีนเข็มสองให้ครบ
วันจันทร์ที่ 1 พฤศจิกายน 2564
รัฐมนตรีว่าการกระทรวงยุติธรรม เผยเปิดเยี่ยมญาติวันแรก 12 พฤศจิกายน เตรียมลงพื้นที่ จังหวัดน่าน แจก N95 กําชับทุกแห่งเร่งฉีดวัคซีนเข็มสองให้ครบ
รัฐมนตรีว่าการกระทรวงยุติธรรม เผยเปิดเยี่ยมญาติวันแรก 12 พฤศจิกายน เตรียมลงพื้นที่ จังหวัดน่าน แจก N95 ทุกเรือนจําบริการประชาชนหลังเอกชนบริจาค 2 ล้านชิ้น กําชับทุกแห่งเร่งฉีดวัคซีนเข็มสองให้ครบ ระวังโดนสังคม-ญาติกดดัน ประสานผู้ว่าฯ-สธ.จังหวัด ปฏิบัติตา
เมื่อวันที่ 1 พฤศจิกายน 2564 เวลา 10.00 น. ที่กรมราชทัณฑ์ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมติดตามการดําเนินงานและมอบนโยบายการบริหารงานราชทัณฑ์ พร้อมด้วย น.ส.ณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ ผู้บริหาร ผบ.เรือนจําและข้าราชการระดับสูงร่วมประชุมผ่านระบบการประชุมทางไกล
นายสมศักดิ์ กล่าวว่า การเตรียมพร้อมการเปิดเยี่ยมผู้ต้องขัง ขณะนี้เรือนจําต่างๆ ต้องมีการเตรียมความพร้อม เมื่อฉีดวัคซีนโควิค-19 เข็มสองครบแล้ว เราจะมีการเปิดให้เยี่ยมญาติ ซึ่งขณะนี้เราได้รับวัคซีนเข็มที่สองจากกระทรวงสาธารณสุขครบแล้ว แต่ยังมีบางเรือนจําฉีดไม่ได้ เพราะยังไม่ครบกําหนดเวลาหลังจากฉีดเข็มแรก ทราบว่ามี 21 เรือนจําที่ฉีดเข็มแรกไปวันสุดท้ายคือ 15 ตุลาคม 2564 ดังนั้น 21 เรือนจํานี้ต้องนับวันให้ดีจะฉีดอย่างไรให้เร็ว เพราะเมื่อยังฉีดเข็มสองไม่ครบก็จะเปิดเยี่ยมญาติไม่ได้ และจะถูกกดดันจากสังคม ญาติและผู้ต้องขัง เพราะไม่ได้มีการเปิดให้เยี่ยมญาติมาเป็นปีแล้ว ซึ่งหากเรือนจําไหนทําได้ช้ากว่าเรือนจําอื่น ผบ.เรือนจําและผอ.โรงพยาบาล จะถูกจับจ้อง เราต้องมีคําตอบที่มีเหตุผลให้กับพวกเขาในความล่าช้าเหล่านั้น นอกจากนี้ตนได้รับการประสานจากภาคเอกชน ขอบริจาคหน้ากากอนามัย N95 จํานวน 2 ล้านชิ้น ซึ่งตรงนี้จะส่งให้กรมราชทัณฑ์แจกจ่ายไปยังเรือนจําทั่วประเทศ ผู้ต้องขังแต่ละคนจะได้คนละ 7 ชิ้น เพื่อเป็นการบริการฟรีในการเยี่ยมญาติ
นายสมศักดิ์ กล่าวอีกว่า ในส่วนของการเตรียมความพร้อม เรื่องของมาตรการความปลอดภัยสําหรับการเยี่ยมญาติ จะมี 5 ความปลอดภัย คือ 1. สภาพแวดล้อม ต้องมีจุดคัดกรอง ห้องเยี่ยมต้องปลอดโปร่ง มีระบบระบายอากาศตามมาตรฐาน และเว้นระยะห่าง 2 เมตร 2. ผู้ต้องขัง ต้องฉีดวัคซีนครบ 2 เข็มแล้ว สวมหน้ากากอนามัย มีการตรวจคัดกรอง 3. ญาติ ต้องมีการจองคิวล่วงหน้า ฉีดวัคซีนครบแล้ว เข้าเยี่ยมครั้งละ 1 คน สวมหน้ากากอนามัย 4. เจ้าหน้าที่ห้องเยี่ยม ต้องมีภูมิคุ้มกัน ตรวจไม่พบเชื้อ และ 5. การบริหารจัดการ ต้องจองการเยี่ยมล่วงหน้าผ่านออนไลน์หรือโทรศัพท์ ซื้อของฝากเงินออนไลน์ก่อนเยี่ยม ทําความสะอาดทุกรอบเยี่ยม ซึ่งในการจะเปิดเยี่ยมญาติ ขอให้เรือนจําประสานกับผู้ว่าราชการจังหวัด สาธารณสุขจังหวัด ให้รับรู้รับทราบว่าเราจะมีการเปิดเยี่ยมญาติ หากจังหวัดไหนยังไม่พร้อมก็เปิดไม่ได้ และเราต้องเร่งทําให้พร้อมให้เร็วที่สุด และเรือนจําไหนที่เปิดเยี่ยมได้ก็ต้องปฏิบัติตามมาตรฐาน SOP อย่างเคร่งครัด ทั้งนี้ ในวันที่ 12 พฤศจิกายน 2564 จะเป็นวันแรกที่เปิดให้มีการเยี่ยมญาติ โดยตนจะลงพื้นที่ไปติดตามที่ จังหวัดน่าน
รัฐบาลไทย-ข่าวทำเนียบรัฐบาล-กระทรวงมหาดไทย ประกาศผลรางวัล “จังหวัดสะอาด” ประจำปี พ.ศ. 2563 ลำพูน นนทบุรี ยโสธร สตูล และจันทบุรี คว้ารางวัลชนะเลิศใน 5 ภูมิภาค
วันพุธที่ 8 กันยายน 2564
กระทรวงมหาดไทย ประกาศผลรางวัล “จังหวัดสะอาด” ประจําปี พ.ศ. 2563 ลําพูน นนทบุรี ยโสธร สตูล และจันทบุรี คว้ารางวัลชนะเลิศใน 5 ภูมิภาค
กระทรวงมหาดไทย ประกาศผลรางวัล “จังหวัดสะอาด” ประจําปี พ.ศ. 2563 ลําพูน นนทบุรี ยโสธร สตูล และจันทบุรี คว้ารางวัลชนะเลิศใน 5 ภูมิภาค
วันนี้ (8 ก.ย. 64) นายฉัตรชัย พรหมเลิศ ปลัดกระทรวงมหาดไทย เปิดเผยว่า ตามที่รัฐบาลได้กําหนดให้ปัญหาขยะเป็นวาระแห่งชาติ และได้มอบหมายให้กระทรวงมหาดไทยบูรณาการร่วมกับทุกภาคส่วนในการแก้ไขปัญหาดังกล่าวอย่างต่อเนื่อง ซึ่ง พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้มอบนโยบายในการดําเนินการจัดการขยะ ตั้งแต่ต้นทาง กลางทาง และปลายทาง ตามหลัก 3 ช (3Rs) คือ ใช้น้อย (Reduce) ใช้ซ้ํา (Reuse) นํากลับมาใช้ใหม่ (Recycle) และได้เน้นย้ําให้ผู้ว่าราชการจังหวัดทุกจังหวัด ดําเนินการขับเคลื่อนแผนปฏิบัติการจัดการขยะมูลฝอยชุมชน “จังหวัดสะอาด” ร่วมกับส่วนราชการ องค์กรปกครองส่วนท้องถิ่น องค์กรภาคเอกชนและประชาชนในพื้นที่ให้เกิดการปฏิบัติอย่างเป็นรูปธรรม
นายฉัตรชัย พรหมเลิศ กล่าวว่า ในปี พ.ศ. 2563 กระทรวงมหาดไทย โดยกรมส่งเสริมการปกครองท้องถิ่น ได้ดําเนินการประกวดการจัดการขยะมูลฝอยชุมชน “จังหวัดสะอาด” ระดับประเทศ เพื่อติดตามและประเมินผลการปฏิบัติงานด้านการจัดการขยะมูลฝอยชุมชน สร้างขวัญและกําลังใจ พร้อมทั้งเชิดชูเกียรติให้แก่จังหวัดที่มีการจัดการขยะมูลฝอยชุมชนเป็นไปตามเกณฑ์และเป้าหมายที่กําหนด โดยมีผลการพิจารณาคัดเลือกจังหวัดที่มีการจัดการขยะมูลฝอยชุมชน “จังหวัดสะอาด” ระดับประเทศ ได้แก่
กลุ่มจังหวัดภาคเหนือ
รางวัลชนะเลิศ จังหวัดลําพูน
รางวัลรองชนะเลิศอันดับที่ 1 จังหวัดอุทัยธานี
รางวัลรองชนะเลิศอันดับที่ 2 จังหวัดพิจิตร
รางวัลชมเชย จังหวัดสุโขทัย
กลุ่มจังหวัดภาคตะวันออกเฉียงเหนือ
รางวัลชนะเลิศ จังหวัดยโสธร
รางวัลรองชนะเลิศอันดับที่ 1 จังหวัดศรีสะเกษ
รางวัลรองชนะเลิศอันดับที่ 2 จังหวัดอุดรธานี
รางวัลชมเชย จังหวัดอุบลราชธานี
กลุ่มจังหวัดภาคกลางและภาคตะวันตก
รางวัลชนะเลิศ จังหวัดนนทบุรี
รางวัลรองชนะเลิศอันดับที่ 1 จังหวัดสิงห์บุรี
รางวัลรองชนะเลิศอันดับที่ 2 จังหวัดลพบุรี
รางวัลชมเชย จังหวัดอ่างทอง
กลุ่มจังหวัดภาคตะวันออก
รางวัลชนะเลิศ จังหวัดจันทบุรี
รางวัลรองชนะเลิศอันดับที่ 1 จังหวัดระยอง
รางวัลรองชนะเลิศอันดับที่ 2 จังหวัดสมุทรปราการ
รางวัลชมเชย จังหวัดตราด
กลุ่มจังหวัดภาคใต้
รางวัลชนะเลิศ จังหวัดสตูล
รางวัลรองชนะเลิศอันดับที่ 1 จังหวัดนครศรีธรรมราช
รางวัลรองชนะเลิศอันดับที่ 2 จังหวัดชุมพร
รางวัลชมเชย จังหวัดภูเก็ต
นายฉัตรชัย พรหมเลิศ กล่าวว่า สําหรับจังหวัดที่คว้ารางวัลในปีนี้ ล้วนแต่ผ่านเกณฑ์การประเมินอย่างเข้มข้น เป็นจังหวัดสะอาดต้นแบบ ซึ่งกระทรวงมหาดไทย จะได้เร่งขยายผลและต่อยอดการดําเนินงานอย่างต่อเนื่องให้กับจังหวัดอื่น ๆ เพื่อให้การขับเคลื่อนแผนปฏิบัติการจัดการขยะมูลฝอยชุมชน “จังหวัดสะอาด” เกิดการดําเนินงานอย่างเป็นรูปธรรมและยั่งยืนต่อไป
รัฐบาลไทย-ข่าวทำเนียบรัฐบาล-กรมบัญชีกลางเลื่อนขึ้นระบบ New GFMIS Thai
วันพฤหัสบดีที่ 30 ธันวาคม 2564
กรมบัญชีกลางเลื่อนขึ้นระบบ New GFMIS Thai
ตามที่กรมบัญชีกลางได้กําหนดหลักเกณฑ์และวิธีปฏิบัติในการปฏิบัติงานผ่านระบบบริหารการเงินการคลังภาครัฐแบบอิเล็กทรอนิกส์ใหม่ แทนการใช้ระบบบริหารการเงินการคลังภาครัฐแบบอิเล็กทรอนิกส์ (GFMIS) ตั้งแต่วันที่ 4 มกราคม 2565 เป็นต้นไป
นางแก้วกาญจน์ วสุพรพงศ์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่กรมบัญชีกลางได้กําหนดหลักเกณฑ์และวิธีปฏิบัติในการปฏิบัติงานผ่านระบบบริหารการเงินการคลังภาครัฐแบบอิเล็กทรอนิกส์ใหม่ (New GFMIS Thai) โดยกําหนดให้หน่วยงานผู้เบิกดําเนินการเบิกเงินจากคลัง รับเงิน จ่ายเงิน และนําเงินส่งคลัง ในระบบ New GFMIS Thai แทนการใช้ระบบบริหารการเงินการคลังภาครัฐแบบอิเล็กทรอนิกส์ (GFMIS) ตั้งแต่วันที่ 4 มกราคม 2565 เป็นต้นไป
“จากการทดสอบระบบ New GFMIS Thai ยังมีระบบงานบางส่วนที่กระบวนการทํางานยังไม่เสถียร เนื่องจากระบบดังกล่าวเป็นระบบขนาดใหญ่และมีการเชื่อมโยงข้อมูลกันหลายส่วน กรมบัญชีกลางจึงขอทดสอบระบบ จนกว่าจะมั่นใจว่าไม่ส่งผลกระทบต่อการดําเนินงานด้านการเงินการคลังของหน่วยงานผู้เบิก และขอเลื่อนการเริ่มปฏิบัติงานในระบบ New GFMIS Thai จากวันที่ 4 มกราคม 2565 ออกไปก่อน เพื่อให้การปฏิบัติงานทางการเงินการคลังของหน่วยงานผู้เบิกภายใต้ระบบ New GFMIS Thai เป็นไปด้วยความเรียบร้อย ซึ่งหากระบบงานมีความสมบูรณ์เพียงพอแล้ว จะแจ้งกําหนดวันในการเริ่มปฏิบัติงานในระบบ New GFMIS Thai ให้หน่วยงานผู้เบิกทราบและถือปฏิบัติต่อไป โดยในวันที่ 30 ธันวาคม 2564 นี้ หน่วยงานยังสามารถดําเนินงานในระบบ GFMIS ได้ตามปกติ โดยกระทรวงการคลังจะทําการปิดระบบ GFMIS ในเวลา 16.30 น. เพื่อทดสอบการ Conversion และเปิดระบบ GFMIS ให้หน่วยงานใช้งานตามปกติในวันอังคารที่ 4 มกราคม 2565 เวลา 8.30 น. ทั้งนี้ หากหน่วยงานผู้เบิกมีข้อสงสัยสามารถสอบถามเพิ่มเติมได้ที่ New GFMIS Thai Contact Center 4 ช่องทาง ได้แก่ (1) หมายเลขโทรศัพท์ 02-032-2636 (2) Line ID : @gfmiscc (3) e-mail gfmiscc@gfmis.go.th และ (4) Chat Bot ของ New GFMIS Thai ผ่านเว็บไซต์ https://newgfmisthai.gfmis.go.th ในวัน เวลาราชการ” โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-ครม. เห็นชอบของขวัญปีใหม่ 2565 เพื่อแรงงานทั้งในและนอกระบบ
วันอังคารที่ 21 ธันวาคม 2564
ครม. เห็นชอบของขวัญปีใหม่ 2565 เพื่อแรงงานทั้งในและนอกระบบ
ครม. เห็นชอบของขวัญปีใหม่ 2565 เพื่อแรงงานทั้งในและนอกระบบ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 21 ธันวาคม 2564 ว่า ครม.เห็นชอบของขวัญปีใหม่ 2565 จากกระทรวงแรงงาน เพื่อมอบให้กับผู้ใช้แรงงานทั้งในระบบและนอกระบบหลายชิ้น อาทิ
1.ลดอัตราเงินสมทบของผู้ประกันตนมาตรา 40 เหลือร้อยละ 60 เป็นระยะเวลา 6 เดือน มีรายละเอียดดังนี้ ทางเลือกที่ 1 ลดอัตราเงินสมทบเหลือ 42 บาทต่อเดือน จากเดิม 70 บาทต่อเดือน ทางเลือกที่ 2 ลดอัตราเงินสมทบเหลือ 60 บาทต่อเดือน จากเดิม 100 บาทต่อเดือน ทางเลือกที่ 3 ลดอัตราเงินสมทบเหลือ 180 บาทต่อเดือน จากเดิม 300 บาทต่อเดือน ส่วนสิทธิประโยชน์ที่ผู้ประกันตนจะได้รับทั้ง 3 ทางเลือก ยังคงเดิม ทั้งนี้ จากการลดอัตราเงินสมทบดังกล่าวมีผู้ประกันตนมาตรา 40 ได้รับประโยชน์กว่า 10.57 ล้านคน เกิดหมุนเวียนเข้าสู่ระบบเศรษฐกิจกว่า 1,408 ล้านบาท
2.เพิ่มอัตราเงินสงเคราะห์จากกองทุนสงเคราะห์ลูกจ้างสูงสุด 100 เท่า เพื่อบรรเทาความเดือดร้อนให้แก่ลูกจ้างที่ถูกนายจ้างเลิกจ้างหรือค้างจ่ายเงินเดือน ซึ่งได้รับผลกระทบจากการแพร่ระบาดของโรคโควิด-19 ดังนี้ 1.กรณีค่าชดเชย แบ่งเป็น (1)อัตราค่าชดเชยจากเดิม 30 เท่า เพิ่มเป็น 60 เท่า ของอัตราค่าจ้างขั้นต่ําสําหรับลูกจ้างที่มีอายุงาน 120 วัน แต่ไม่ครบ 3 ปี (2)อัตราค่าชดเชยจากเดิม 50 เท่า เพิ่มเป็น 80 เท่า ของอัตราค่าจ้างขั้นต่ําสําหรับลูกจ้างที่มีอายุงาน 3 ปี แต่ไม่ครบ 10 ปี (3)อัตราค่าชดเชยจากเดิม 70 เท่า เพิ่มเป็น 100 เท่า ของอัตราค่าจ้างขั้นต่ําสําหรับลูกจ้างที่มีอายุงาน 10 ปีขึ้นไป 2.กรณีเงินอื่นนอกจากค่าชดเชย อัตราเดิม 60 เท่า เพิ่มเป็น 100 เท่า ของอัตราค่าจ้างขั้นต่ํา
3.ฟรี! ดอกเบี้ย 0% นาน 12 เดือน สําหรับการกู้ยืมเงินจากกองทุนเพื่อผู้รับงานไปทําที่บ้าน เพื่อดูแลความเป็นอยู่ของแรงงานนอกระบบในกลุ่มผู้รับงานไปทําที่บ้านทั่วประเทศกว่า 6,000 คน โดยกรมการจัดหางานจะลดอัตราดอกเบี้ยเงินกู้หรือค่าธรรมเนียมเหลือร้อยละ 0 ต่อปี ในงวดที่ 1 - 12 โดยไม่ปลอดเงินต้น และงวดที่ 13 เป็นต้นไป จนสิ้นสุดสัญญาคิดอัตราร้อยละ 3 ต่อปี สําหรับวงเงินกู้ยืม ผู้รับงานไปทําที่บ้านรายบุคคลกู้ได้ไม่เกิน 50,000 บาท รายกลุ่มกู้ได้ไม่เกิน 300,000 บาท ผู้สนใจสามารถยื่นกู้ได้ที่สํานักงานจัดหางานกรุงเทพฯ และสํานักงานจัดหางานทุกจังหวัด ตั้งแต่วันที่ 1 ธันวาคม 2564 ถึง 31 สิงหาคม 2565 และทําสัญญากู้ยืมเงินภายใน 30 กันยายน 2565
รัฐบาลไทย-ข่าวทำเนียบรัฐบาล-ปลัด มท. สั่งการผู้ว่าฯ ทั่วประเทศ - กทม. สร้างการรับรู้ประชาชนร่วมกันสกัดกั้นโควิด-19 พร้อมตรียมแผนเผชิญเหตุหากสถานการณ์รุนแรงขึ้น และควบคุมการลักลอบเข้าประเทศโดยผิดกฎหมายอย่างเข้
วันพฤหัสบดีที่ 17 กุมภาพันธ์ 2565
ปลัด มท. สั่งการผู้ว่าฯ ทั่วประเทศ - กทม. สร้างการรับรู้ประชาชนร่วมกันสกัดกั้นโควิด-19 พร้อมตรียมแผนเผชิญเหตุหากสถานการณ์รุนแรงขึ้น และควบคุมการลักลอบเข้าประเทศโดยผิดกฎหมายอย่างเข้
ปลัด มท. สั่งการผู้ว่าฯ ทั่วประเทศ - กทม. สร้างการรับรู้ประชาชนร่วมกันสกัดกั้นโควิด-19 พร้อมตรียมแผนเผชิญเหตุหากสถานการณ์รุนแรงขึ้น และควบคุมการลักลอบเข้าประเทศโดยผิดกฎหมายอย่างเข้มข้นต่อเนื่อง
วันนี้ (17 ก.พ. 65) นายสุทธิพงษ์ จุลเจริญ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) ที่ยังคงพบจํานวนผู้ติดเชื้อในกรุงเทพมหานคร และจังหวัดต่าง ๆ อย่างต่อเนื่อง พลเอก ประยุทธ์ จันทร์โอชา นายกรัฐมนตรี ได้มีข้อสั่งการในการประชุมคณะกรรมการศูนย์บริหารสถานการณ์โควิด-19 (ศบค.) เพื่อให้การแก้ไขสถานการณ์เป็นไปอย่างต่อเนื่อง มีการปฏิบัติตามมาตรการทางสาธารณสุข เกิดความร่วมมือของพี่น้องประชาชน และพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้เน้นย้ําให้ดําเนินมาตรการสกัดกั้นการแพร่ระบาดของโรคโควิด-19 โดยเฉพาะอย่างยิ่งตามแนวชายแดนประเทศเพื่อนบ้าน การสกัดกั้นการลักลอบเดินทางเข้าเมืองโดยผิดกฎหมายตามแนวชายแดนประเทศเพื่อนบ้าน
นายสุทธิพงษ์ จุลเจริญ ปลัดกระทรวงมหาดไทย กล่าวว่า เพื่อให้การแก้ไขสถานการณ์การแพร่ระบาดของโรคโควิด-19 เป็นไปอย่างเข้มข้นต่อเนื่อง จึงได้สั่งการไปยังผู้ว่าราชการจังหวัดทุกจังหวัดและกรุงเทพมหานคร สร้างการรับรู้สถานการณ์การแพร่ระบาดของโรคโควิด - 19 จํานวนผู้ติดเชื้อ และมาตรการควบคุมโรคในประเทศไทย พร้อมสร้างความร่วมมือกับทุกภาคส่วนในการป้องกันการแพร่ระบาดและลดจํานวนผู้ติดเชื้อให้ได้โดยเร็วที่สุด และรณรงค์ให้ประชาชนปฏิบัติตามมาตรการควบคุมโรคอย่างเคร่งครัด โดยใช้กลไกในระดับพื้นที่ อาทิ กํานัน ผู้ใหญ่บ้าน ผู้นําหมู่บ้าน/ชุมชน สื่อสารทําความเข้าใจและติดตามเฝ้าระวังการแพร่ระบาดของโรคโควิด - 19 ผ่านทุกช่องทางสื่อสาร ทั้งหอกระจายข่าว เสียงตามสาย โซเชียลมีเดีย เดินเคาะประตูบ้าน ฯลฯ รวมถึงจัดเตรียมเผนผชิญเหตุกรณีสถานการณ์การแพร่ระบาดของโรคโควิด - 19 ทวีความรุนแรงมากขึ้น นอกจากนี้ ให้ดําเนินมาตรการควบคุมการลักลอบเข้าประเทศและการเคลื่อนย้ายแรงงานผิดกฎหมายตามแนวชายแดน พื้นที่ตอนใน และหมู่บ้าน อย่างเคร่งครัด โดยบูรณาการและประสานการปฏิบัติกับกองกําลังป้องกันชายแดน เจ้าหน้าที่ฝ่ายปกครอง กํานัน ผู้ใหญ่บ้าน ผู้นําชุมชน และประชาชนในพื้นที่ ตรวจสอบบุคคลแปลกหน้าที่เดินทางเข้ามาในหมู่บ้าน/ชุมชน และสถานประกอบการ/โรงงานในพื้นที่ ไม่ให้มีแรงงานต่างด้าวผิดกฎหมาย
"ได้สั่งการให้ผู้ว่าราชการจังหวัดเน้นย้ําเจ้าหน้าที่ผู้ปฏิบัติงานให้ปฏิบัติหน้าที่อย่างเข้มงวด ตลอดจนสร้างการตระหนักรู้ให้กับประชาชนในพื้นที่ รวมทั้งสืบสวนขยายผลการจับกุมแรงงานต่างด้าวที่ลักลอบเข้าประเทศ โดยเฉพาะนายหน้า ผู้นําพา และสถานประกอบการที่ไม่ปฏิบัติตามกฎหมาย เรียกรับผลประโยชน์และนําเข้าแรงงานต่างด้าว ให้ดําเนินการทางกฎหมายอย่างเด็ดขาด ไม่มีละเว้น" นายสุทธิพงษ์ฯ กล่าวเน้นย้ํา
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม พร้อมเชื่อมขนส่ง - โลจิสติกส์ทางน้ำเมืองอุดร
วันพฤหัสบดีที่ 2 ธันวาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม พร้อมเชื่อมขนส่ง - โลจิสติกส์ทางน้ําเมืองอุดร
กับจังหวัด GMS ภูมิภาคลุ่มน้ําโขง
วันที่ 1 ธันวาคม 2564 ณ จังหวัดอุดรธานี เวลา 09.00 น. ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ร่วมตรวจราชการพร้อม พลเอก ประยุทธ์ จันทร์โอชา นายกรัฐมนตรี พลเอกประวิตร วงษ์สุวรรณ รองนายกรัฐมนตรี และรัฐมนตรีว่าการกระทรวงคมนาคม ตรวจความคืบหน้าการก่อสร้างพิพิธภัณฑ์ธรรมเจดีย์พระธรรมวิสุทธิมงคล (หลวงตามหาบัว) ณ วัดเกษรศีลคุณ (วัดป่าบ้านตาด) ตําบลบ้านตาด อําเภอเมืองอุดรธานี ร่วมประชุมหารือกับหน่วยงานภาครัฐและเอกชน อุดรธานี ณ ศูนย์ประชุมมลฑาทิพย์ ฮอลล์ อําเภอเมืองอุดรธานี ในด้านการพัฒนาระบบการเชื่อมโยงการขนส่งและโลจิสติกส์ในภูมิภาค เจ้าภาพพืชสวนโลก 2026 จากนั้น ได้ตรวจความพร้อมการเปิดเมืองรับนักท่องเที่ยว ณ วังนาคิณ คําชะโนด อําเภอบ้านดุง ซึ่งเป็นสถานที่ท่องเที่ยวสําคัญแห่งหนึ่งในจังหวัดอุดรธานี รวมทั้งได้รายงานความพร้อมในส่วนที่กรมเจ้าท่าดําเนินการ ดังนี้
1) การป้องกันอุทักภัยและภัยแล้ง จะขุดลอกแม่น้ํา ชาวบ้านจะได้รับประโยชน์ 2,850 หลังคาเรือน โดยในปี 64 ขุดลอก 2 แม่น้ํา ได้แก่ แม่น้ําสงคราม (ต.ทุ่งฝน) และลําน้ําสวย (ต.จอมศรี) ได้ 154,243 ลูกบาศก์เมตร ปี 65 แม่น้ําสงคราม (หมู่ 6 ต.ทุ่งฝน) 74,800 ลูกบาศก์เมตร และปี 66 มีแผนขุดลอก 3 แห่ง 1) ลําน้ําสวย ต.จอมศรี 2) ลําน้ําสวย ต.วัดธาตุ 3) แม่น้ําสงคราม ต.อ้อมกอ อ.บ้านดุง จะขุดได้ 176,600 ลูกบาศก์เมตร
2) การท่องเที่ยวทางน้ํา (ล่องเรือชมทะเลบัวแดง) กําชับการขออนุญาตและสอบความรู้การใช้เรือของผู้ประกอบการเรือ 5 กลุ่ม (250 ลํา) ให้ได้มาตรฐานความปลอดภัยทางน้ํา และห้ามเกิดอุบัติเหตุทางน้ํา
รัฐบาลไทย-ข่าวทำเนียบรัฐบาล-นายกฯ ยินดี เยอรมนี ชู “ไทย ไรซ์ นามา” ต้นแบบทำนาลดโลกร้อน ด้วยหลัก “4 ป.” ขับเคลื่อนเป็นกลางทางคาร์บอน - ลดการปล่อยก๊าซเรือนกระจก
วันพุธที่ 18 พฤษภาคม 2565
นายกฯ ยินดี เยอรมนี ชู “ไทย ไรซ์ นามา” ต้นแบบทํานาลดโลกร้อน ด้วยหลัก “4 ป.” ขับเคลื่อนเป็นกลางทางคาร์บอน - ลดการปล่อยก๊าซเรือนกระจก
.....
พลเอก ประยุทธ์ จันทร์โอชา นายกรัฐมนตรี แสดงความยินดีที่ไทยและเยอรมนีร่วมกันผลักดัน "โครงการเพิ่มประสิทธิภาพการผลิตและลดภาวะโลกร้อนจากการทํานาเพื่อการพัฒนาที่ยั่งยืน (Thai Rice NAMA)"
.
โครงการดังกล่าวเกิดจากความร่วมมือระหว่างหน่วยงานภาครัฐของไทย ร่วมกับองค์กรความร่วมมือระหว่างประเทศของเยอรมนี (GIZ) และได้รับงบประมาณสนับสนุนจาก NAMA Facility สําหรับแก้ไขปัญหาความเปลี่ยนแปลงทางสภาพภูมิอากาศจากรูปแบบการทํานาดั้งเดิมที่สามารถปล่อยก๊าซเรือนกระจกสูงถึง 55% ของภาคเกษตรกรรมทั้งหมดในไทย ซึ่งมากเป็นอันดับ 4 ของโลก
.
ดําเนินการด้วยองค์ความรู้ด้านการทํานาสมัยใหม่ด้วยเทคโนโลยี 4 ป. คือ 1.ปรับระดับพื้นที่นาด้วยระบบเลเซอร์ (Laser Land Leveling: LLL) 2.เปียกสลับแห้ง 3.ปุ๋ยตามค่า และ 4.แปรสภาพฟางและตอซังข้าว ครอบคลุมพื้นที่ 6 จังหวัด ได้แก่ พระนครศรีอยุธยา อ่างทอง ชัยนาท สิงห์บุรี สุพรรณบุรี และปทุมธานี มีพื้นที่รวมกว่า 2.8 ล้านไร่
.
นอกจากนี้ ได้ส่งต่อแนวคิดสู่เกษตรกรรายย่อยให้ครอบคลุมในทุกพื้นที่ ด้วยมาตรการ “3 เพิ่ม 3 ลด” คือ เพิ่มผลผลิตข้าว เพิ่มคุณภาพข้าว เพิ่มรายได้ ลดต้นทุนการผลิต ลดการใช้น้ํา และลดการปล่อยก๊าซเรือนกระจกและภาวะโลกร้อน
.
ผลสําเร็จจากโครงการดังกล่าว ในช่วงปี พ.ศ. 2561 - 2564 ที่ผ่านมา พบว่า มีเกษตรกรได้รับประโยชน์จากโครงการกว่า 25,000 คน สามารถลดปริมาณก๊าซเรือนกระจกจากนาข้าวได้กว่า 305,000 ตันคาร์บอนไดออกไซด์เทียบเท่า
.
อ่านเพิ่มเติม คลิกhttps://www.thaigov.go.th/news/contents/details/54615
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รฟท. ร่วมกับ การท่องเที่ยวแห่งประเทศไทย สำนักงานพระนครศรีอยุธยา
วันศุกร์ที่ 22 กรกฎาคม 2565
รฟท. ร่วมกับ การท่องเที่ยวแห่งประเทศไทย สํานักงานพระนครศรีอยุธยา
จัดกิจกรรม "ท่องเที่ยวพิพิธภัณฑ์ศิลป์แผ่นดิน เยือนถิ่นกรุงเก่า เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 70 พรรษา"
การรถไฟแห่งประเทศไทย (รฟท.) กระทรวงคมนาคม ร่วมกับ การท่องเที่ยวแห่งประเทศไทย สํานักงานพระนครศรีอยุธยาจัดกิจกรรม "ท่องเที่ยวพิพิธภัณฑ์ศิลป์แผ่นดิน เยือนถิ่นกรุงเก่า เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 70 พรรษา"
พิเศษ! ได้ 1 รางวัล ได้ไปทั้งกลุ่ม รวมทั้งหมด 100 ท่านเท่านั้น เฉพาะผู้ที่มีตั๋วโดยสารเดินทางโดยขบวนรถจักรไอน้ําของวันที่ 28 ก.ค. 2565สามารถเข้าร่วมกิจกรรมลุ้นรับแพ็กเกจท่องเที่ยวภายในจังหวัดอยุธยา ฟรี
กติกา
1. ต้องมีตั๋วโดยสารขบวนรถจักรไอน้ํานําเที่ยวในวันที่ 28 ก.ค. 65 นี้เท่านั้น
2. สแกน QR Code (GOOGLE FORM) ลงทะเบียน และส่งรูปของท่านในบรรยากาศที่เดินทางท่องเที่ยวด้วยรถไฟขบวนใดก็ได้ ถ่ายเมื่อไหร่ก็ได้
3. ได้ 1 รางวัล ได้ไปทั้งกลุ่ม (โปรดระบุจํานวนผู้ร่วมเดินทางในกลุ่มของท่าน โดยยึดตามจํานวนตั๋วโดยสารขบวนรถจักรไอน้ํานําเที่ยวในวันที่ 28 ก.ค. 65)
4. ทางทีมงานจะจับรางวัลและประกาศรายชื่อผู้โชคดีทาง เพจทีมพีอาร์การรถไฟแห่งประเทศไทย ในวันที่ 26 ก.ค. 2565
5. ท่านที่ได้รับรางวัล สามารถลงทะเบียนรับแพ็กเกจท่องเที่ยวได้ที่สถานีอยุธยา (ในวันที่ 28 ก.ค. 65)
6. หมดเขตร่วมสนุกในวันที่ 23 ก.ค. 2565 เวลา 12.00 น.
กําหนดการ (สําหรับผู้ได้รับรางวัลแพ็กเกจท่องเที่ยว จํานวน 100 ท่าน)
เวลา 10.25 น. ขบวนรถจักรไอน้ําถึงสถานีอยุธยา ผู้ที่ได้รับรางวัลลงทะเบียนรับแพ็กเกจท่องเที่ยว
เวลา 11.00 น. เดินทางไปยังตลาดโก้งโค้ง โดยรถบัส
เวลา 11.30 น. ถึงตลาดโก้งโค้ง (รับคูปอง) เพื่อรับประทานอาหารกลางวัน ฟรี และเลือกซื้อสินค้าซึ่งเป็นตลาดที่ สนับสนุนสินค้าชุมชนและสร้างโอกาสให้คนท้องถิ่นได้มีพื้นที่ในการนําสินค้ามาขาย
เวลา 12.30 น. เดินทางต่อไปยัง พิพิธภัณฑ์ศิลป์แผ่นดิน อ.บางปะอิน จ. พระนครศรีอยุธยา
เวลา 13.00 น. เข้าชมงานศิลป์แผ่นดินซึ่งเป็นมรดกล้ําค่าทางด้าน งานศิลปะทุกแขนงจัดแสดงไว้อย่างยิ่งใหญ่อลังการ (ไม่เสียค่าเข้าชม เนื่องในโอกาสมหามงคลวันเฉลิมพระชนมพรรษา 70 พรรษา)
เวลา 15.00 น. เดินทางกลับ
เวลา 15.30 น. เดินทางถึงสถานีรถไฟอยุธยา เพื่อถ่ายภาพกับหัวรถจักรไอน้ําเป็นที่ระลึก
*รฟท. ขอสงวนสิทธิ์ให้ผู้ที่มีตั๋วเดินทางกับรถจักรไอน้ําในวันที่ 28 ก.ค. 2565 เท่านั้น และไม่สามารถนําสิทธิ์มาแลกเป็นเงินสดหรือสิ่งของได้ ติดต่อสอบถาม ศูนย์ประชาสัมพันธ์ การรถไฟแห่งประเทศไทย โทร 02-220-4261
รัฐบาลไทย-ข่าวทำเนียบรัฐบาล-โครงการแก้หนี้ครูคืบหน้า! ศธ. ตั้งสถานีแก้หนี้ครู 558 แห่งทั่วประเทศ มียอดลงทะเบียนร่วมโครงการฯ แล้วกว่า 2.9 หมื่นราย
วันอาทิตย์ที่ 13 มีนาคม 2565
โครงการแก้หนี้ครูคืบหน้า! ศธ. ตั้งสถานีแก้หนี้ครู 558 แห่งทั่วประเทศ มียอดลงทะเบียนร่วมโครงการฯ แล้วกว่า 2.9 หมื่นราย
.....
รัฐบาลตั้งเป้า ปี 65 เป็น “ปีแห่งการแก้หนี้ภาคครัวเรือน” ซึ่งรวมถึงกลุ่มครูและบุคลากรทางการศึกษา ที่มีหนี้สินรวมกว่า 1.4 ล้านล้านบาท พล.อ.ประยุทธ์ จันทร์โอชา นายกรัฐมนตรี และ รมว.กลาโหม จึงได้ติดตามการแก้ไขปัญหาหนี้ครูอย่างต่อเนื่อง โดยกําชับให้มีการดําเนินการอย่างเคร่งครัด โปร่งใส และเป็นธรรม
.
ล่าสุด กระทรวงศึกษาธิการ (ศธ.) ได้ตั้งคณะกรรมการแก้ไขปัญหาหนี้สินครูและบุคลากรทางการศึกษา มุ่งลดภาระหนี้โดยรวมให้น้อยลง ให้ครูมีรายได้ต่อเดือนเหลือไม่น้อยกว่า 30% ร่วมมือกับสหกรณ์ออมทรัพย์ครูปรับอัตราดอกเบี้ย พร้อมตั้งสถานีแก้หนี้ครู 558 แห่งทั่วประเทศ
.
รวมถึงเปิดโครงการ “สร้างโอกาสใหม่ให้ครูไทย” ให้ครูและบุคลากรทางศึกษาแจ้งความประสงค์เข้าสู่กระบวนการแก้ปัญหาหนี้สิน ซึ่งมีผู้ลงทะเบียนแล้ว 29,817 ราย (ข้อมูล ณ วันที่ 10 มี.ค. 65)
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลเพิ่มคู่สาย 1330 รับผู้ป่วยโควิด-19 หลังสงกรานต์
วันอังคารที่ 12 เมษายน 2565
รัฐบาลเพิ่มคู่สาย 1330 รับผู้ป่วยโควิด-19 หลังสงกรานต์
วันอังคารที่ 12 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเตรียมพร้อมรับการระบาดของโรคโควิด-19 ที่คาดว่าจะมากขึ้นช่วงหลังเทศกาลสงกรานต์ โดยเพิ่มคู่สายของสายด่วน สปสช. 1330 เป็น 3,000 คู่สาย ให้บริการควบคู่กับระบบแชทในไลน์ @nhso และเปิดช่องทางพิเศษให้แก่ผู้ป่วยกลุ่มเสี่ยง 608 ได้แก่ ผู้มีอายุ 60 ปีขึ้นไป เด็กแรกเกิด-5 ปี คนพิการ ผู้ป่วยติดเตียง ตลอดจนผู้ป่วยเรื้อรัง 7 กลุ่มโรค โทร 1330 กด 18 เพื่อดําเนินการประสานส่งไปรับการรักษาใน รพ. ไม่ต้องรอรักษาตามอาการ สําหรับผู้ป่วยที่มีอาการรุนแรงโทร 1669 เพื่อใช้สิทธิ UCEP Plus ส่วนผู้ป่วยสีเขียวที่ไม่ใช่กลุ่มเสี่ยงทุกสิทธิการรักษา โทร 1330 กด 14 หรือลงทะเบียนที่ไลน์ @nhso เช่นเดิม นอกจากนี้ ยังสามารถติดต่อสายด่วนของแต่ละจังหวัด หรือเฟซบุ๊กของสํานักงานสาธารณสุขจังหวัดได้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-PM to attend ASEAN-China Special Summit to Commemorate 30th Anniversary of ASEAN-China Dialogue Relations
วันอาทิตย์ที่ 21 พฤศจิกายน 2564
PM to attend ASEAN-China Special Summit to Commemorate 30th Anniversary of ASEAN-China Dialogue Relations
PM to attend ASEAN-China Special Summit to Commemorate 30th Anniversary of ASEAN-China Dialogue Relations
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled to attend ASEAN-China Special Summit to Commemorate the 30th Anniversary of ASEAN-China Dialogue Relations via a teleconference on November 22, 2021 (0900hrs) at Bhakdi Bodin Building, Government House.
The Summit will be co-chaired by His Majesty Sultan Haji Hassanal Bolkiah, Sultan and Yang Di-Pertuan of Brunei Darussalam and President Xi Jinping of People’s Republic of China. The meeting is aimed to congratulate the 30th Anniversary of ASEAN-China Dialogue Relations, and announce the establishment of an ASEAN-China Comprehensive Strategic Partnership. At the meeting, ASEAN and China will also identify future relations direction, and discuss regional and international cooperation.
The Prime Minister will present the vision for ASEAN-China’s shared future which is secure, prosperous, and sustainable, and people-centric without leaving anyone behind. He will also affirm Thailand’s commitment and role to tackle current global challenges and drive sustainable development cooperation through promoting the balance of all things and sustainability in all dimensions, as well as the green growth.
China is ASEAN’s important dialogue partner with high relationship dynamics at all levels. The ASEAN-China relations began in July 1991 in Kuala Lumpur, and China is the first dialogue partner to be elevated as ASEAN’s strategic partner in 2003. Joint Statement of the ASEAN- China Special Summit to Commemorate the 30th Anniversary of ASEAN- China Dialogue Relations will be adopted at the meeting.
รัฐบาลไทย-ข่าวทำเนียบรัฐบาล-กรมทางหลวงชนบท บรรเทาความเดือดร้อนให้ประชาชนในพื้นที่ สามารถเดินทางได้อย่างสะดวกปลอดภัยในทุกฤดู ตามนโยบายของรัฐมนตรีว่าการกระทรวงคมนาคม
วันศุกร์ที่ 5 พฤศจิกายน 2564
กรมทางหลวงชนบท บรรเทาความเดือดร้อนให้ประชาชนในพื้นที่ สามารถเดินทางได้อย่างสะดวกปลอดภัยในทุกฤดู ตามนโยบายของรัฐมนตรีว่าการกระทรวงคมนาคม
สร้างถนนทางเข้าพื้นที่โครงการหลวงแม่แฮ อําเภอแม่แจ่ม จังหวัดเชียงใหม่ 20 กิโลเมตร เสร็จสมบูรณ์
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนทางหลวงชนบทสายบ้านแม่แฮน้อย - บ้านแม่สะงะใต้ อําเภอแม่แจ่ม จังหวัดเชียงใหม่ เสร็จสมบูรณ์ สนับสนุนภารกิจของมูลนิธิโครงการหลวง ยกระดับมาตรฐานทางหลวงชนบท บรรเทาความเดือดร้อนให้กับประชาชนในพื้นที่ให้สามารถเดินทางได้อย่างสะดวกปลอดภัยในทุกฤดู ลดระยะเวลาและลดต้นทุนในการขนส่งพืชผลทางการเกษตร ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมท่าอากาศยาน รักษาราชการแทนอธิบดีกรมทางหลวงชนบท เปิดเผยว่า เนื่องจากบริเวณพื้นที่ดังกล่าวเส้นทางส่วนใหญ่เป็นถนนดินภูเขา การคมนาคมขนส่งจึงเป็นไปด้วยความยากลําบาก การขนส่งล่าช้าและอาจทําให้พืชผลได้รับความเสียหาย ประกอบกับในช่วงฤดูฝนบางเส้นทางไม่สามารถสัญจรผ่านได้ ส่งผลให้ประชาชนและเกษตรกรในพื้นที่ได้รับความเดือดร้อน ไม่สามารถลําเลียงพืชผลเมืองหนาวออกสู่ตลาดได้ อาทิ ผักกาดหอมห่อ ผักกาดขาวปลี กะหล่ําปลีแดง บีทรูท ต้มหอมญี่ปุ่น เสาวรสหวาน และอะโวคาโด ทั้งนี้ เพื่อเป็นการแก้ไขปัญหาดังกล่าว ยกระดับคุณภาพชีวิตให้กับประชาชนในพื้นที่ ทช. ได้ดําเนินโครงการก่อสร้างถนนทางหลวงชนบทสายบ้านแม่แฮน้อย - บ้านแม่สะงะใต้ อําเภอแม่แจ่ม จังหวัดเชียงใหม่ รวมระยะทาง 20 กิโลเมตร มีจุดเริ่มต้นโครงการตั้งแต่ กม. ที่ 0+000 - 20+000 โดยก่อสร้างเป็นผิวจราจรคอนกรีตเสริมเหล็ก 2 ช่องจราจร (ไป - กลับ) กว้าง 5 เมตร หนา 0.15 เมตร พร้อมระบบระบายน้ําข้างทาง ติดตั้งเครื่องหมายจราจรและราวกันอันตราย เพื่อเพิ่มความปลอดภัยในการเดินทางให้กับประชาชน ปัจจุบันโครงการดังกล่าวได้ดําเนินการก่อสร้างเสร็จสมบูรณ์และเปิดให้ประชาชนได้สัญจรแล้ว โดยใช้งบประมาณในการก่อสร้างรวม 127.770 ล้านบาท
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ ประชุม ศบค. 20 พ.ค. นี้ โดยที่ประชุม ศบค. เตรียมผ่อนคลายมาตรการมากขึ้น หลังสถานการณ์โควิด-19 ในประเทศมีแนวโน้มดีขึ้น ขณะที่ สธ.ประเมินอาจลดระดับเตือนภัย
วันพฤหัสบดีที่ 19 พฤษภาคม 2565
โฆษกรัฐบาล เผย นายกฯ ประชุม ศบค. 20 พ.ค. นี้ โดยที่ประชุม ศบค.  เตรียมผ่อนคลายมาตรการมากขึ้น หลังสถานการณ์โควิด-19 ในประเทศมีแนวโน้มดีขึ้น ขณะที่ สธ.ประเมินอาจลดระดับเตือนภัย
โฆษกรัฐบาล เผย นายกฯ ประชุม ศบค. 20 พ.ค. นี้ โดยที่ประชุม ศบค.  เตรียมผ่อนคลายมาตรการมากขึ้น หลังสถานการณ์โควิด-19 ในประเทศมีแนวโน้มดีขึ้น ขณะที่ สธ.ประเมินอาจลดระดับเตือนภัยเหลือระดับ 2 ปลายเดือน พ.ค.
วันนี้ (19 พ.ค 65) นายธนกร วังบุญคงชนะ โฆษกประจําสํานักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเป็นประธานการประชุมศูนย์บริหารสถานการณ์โควิด-19 (ศบค.) ครั้งที่ 8/2565 ในวันศุกร์ที่ 20 พฤษภาคม นี้ โดยที่ประชุม ศบค.เตรียมพิจารณาในประเด็นต่างๆ ทั้งการ เตรียมผ่อนคลายกิจการ/กิจกรรมเพิ่มเติม ภายหลังสถานการณ์โรคโควิด-19 ในประเทศไทยเริ่มคลี่คลาย และมีแนวโน้มดีขึ้น ยอดผู้ติดเชื้อลดลง อัตราการเสียชีวิตน้อยลง รวมทั้งอาจมีการพิจารณาปรับพื้นที่สีใหม่ให้สอดคล้องกับสถานการณ์ระบาดโควิด-19 ทั้งนี้ กระทรวงสาธารณสุข ยังประเมินว่า ภายในปลายเดือนพฤษภาคมนี้ สถานการณ์โควิด-19 ของไทยจะเข้าสู่ระยะโรคลดลง และอาจพิจารณาลดระดับการแจ้งเตือนภัยจากระดับ 3 ในเวลานี้ เป็นระดับ 2 อย่างไรก็ตาม นายกรัฐมนตรีย้ําถึงความจําเป็นที่ยังจะต้องมีมาตรการที่สามารถควบคุมการแพร่ระบาดของโรคได้ พร้อมทั้ง ขอความร่วมมือให้กลุ่ม 608 โดยเฉพาะผู้สูงอายุ เข้ารับการฉีดวัคซีน เพื่อสร้างภูมิคุ้มกันในกลุ่มนี้ได้ จะทําให้ตัวเลขผู้เสียชีวิตลดลงได้อีก
สําหรับผู้ติดเชื้อโควิด-19 รายใหม่ วันพฤหัสบดีที่ 19 พฤษภาคม 2565รวม 6,305 ราย จําแนกเป็นผู้ป่วยจากในประเทศ 6,303 ราย ผู้ป่วยมาจากต่างประเทศ 2 ราย ผู้ป่วยสะสม 2,171,480 ราย (ตั้งแต่ 1 มกราคม 2565) หายป่วยกลับบ้าน 7,567 ราย หายป่วยสะสม 2,137,205 ราย (ตั้งแต่ 1 มกราคม 2565) ผู้ป่วยกําลังรักษา 59,579 ราย เสียชีวิต 42 ราย จํานวนผู้ป่วยปอดอักเสบ รักษาตัวอยู่ในโรงพยาบาล 1,104 รายเฉลี่ยจังหวัดละ 14 ราย อัตราครองเตียง ร้อยละ 14.7
รัฐบาลไทย-ข่าวทำเนียบรัฐบาล-นายสรพงศ์ ไพฑูรย์พงษ์ รองปลัดกระทรวงคมนาคม ตรวจเยี่ยมการอำนวยความสะดวกและให้บริการของสถานีขนส่งผู้โดยสารจังหวัดพิษณุโลก
วันอังคารที่ 28 ธันวาคม 2564
นายสรพงศ์ ไพฑูรย์พงษ์ รองปลัดกระทรวงคมนาคม ตรวจเยี่ยมการอํานวยความสะดวกและให้บริการของสถานีขนส่งผู้โดยสารจังหวัดพิษณุโลก
วันที่ 27 ธันวาคม 2564 เวลา 16.00 น.
นายสรพงศ์ ไพฑูรย์พงษ์ รองปลัดกระทรวงคมนาคม ตรวจเยี่ยมการอํานวยความสะดวกและให้บริการของสถานีขนส่งผู้โดยสารจังหวัดพิษณุโลก อําเภอเมือง จังหวัดพิษณุโลก ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ให้หน่วยงานในสังกัดกระทรวงฯ บูรณาการร่วมกันอํานวยความสะดวกประชาชน มุ่งเน้นให้หน่วยงานและประชาชนเตรียมความพร้อมการเดินทาง โดยวางแผนการเดินทางทั้งขาไปและขากลับ เข้มงวดกวดขันการดําเนินมาตรการป้องกันการแพร่ระบาดของโรคติดเชื้อไวรัสโคโรน่า 2019 (COVID-19) โดยให้ถือปฏิบัติตามข้อกําหนด พ.ร.ก. ฉุกเฉิน และคําสั่ง ศบค. อย่างเคร่งครัด โดยจะดําเนินการอย่างเข้มข้นระหว่างวันที่ 29 ธันวาคม 2564 – 4 มกราคม 2564 ระยะเวลารวม 7 วัน โดยมีการตั้งเป้าหมายการดําเนินการช่วงวันหยุดยาว ดังนี้
1. บริการระบบขนส่งสาธารณะให้เข้าถึงง่าย เพียงพอไม่ล่าช้า ไม่มีผู้โดยสารตกค้าง ไม่โก่งราคา ไม่ทิ้งผู้โดยสาร และทันเหตุการณ์
2. ให้ความเชื่อมั่นแก่ประชาชนในคุณภาพของการให้บริการขนส่งสาธารณะ ด้วยการดูแลรักษาความปลอดภัยอย่างเข้มข้นและจริงจัง
3. กํากับและควบคุม ลดจํานวนการเกิดอุบัติเหตุ ลดความสูญเสียชีวิตและทรัพย์สินของประชาชนจากการเดินทางช่วงเทศกาลปีใหม่ 2565
4. บริหารจัดการจราจรทางถนนช่วงเทศกาลปีใหม่ 2565 ให้มีความคล่องตัวและไม่ติดขัด
5. บูรณาการความร่วมมือกับหน่วยงานที่เกี่ยวข้องในการอํานวยความสะดวกและความปลอดภัยในการเดินทาง
รัฐบาลไทย-ข่าวทำเนียบรัฐบาล-PM concerned over online gambling during UEFA EURO 2020
วันพฤหัสบดีที่ 17 มิถุนายน 2564
PM concerned over online gambling during UEFA EURO 2020
PM concerned over online gambling during UEFA EURO 2020
June 15, 2021, at 1240hrs, at Thai Khu Fah Building, Government House, following the weekly cabinet meeting, Prime Minister and Defense Minister Gen. Prayut Chan-o-cha affirmed the Government’s commitment to solve all COVID-19-related problems to alleviate people’s bread and butter concern, and plan for the country’s future under the New Normal. All projects and plans must be undertaken in a transparent and accountable manner.
With regard to the Government’s anti-narcotics effort, as a national agenda, concerned agencies have been ordered to explore communities and villages across the country in a bid to officially register drug addicts for proper treatment. Drug dealers will also be strictly prosecuted according to laws. The Prime Minister also expressed concern over recent online gambling during the Euro 2020 football tournament as he does not want the people to pile up their debts.
He also praised and gave moral support to the Thai volleyball players who are now participating in the 2021 FIVB Volleyball Women's Nations League as those veteran players have exercised their spirits and sacrifice in accepting the callup of Thailand Volleyball Association, to the happiness of the Thai people, to replace players and officials who tested positive for COVID-19 right before the tournament began.
รัฐบาลไทย-ข่าวทำเนียบรัฐบาล-วธ. เดินหน้าขับเคลื่อน soft power ด้านวัฒนธรรมด้านอาหารของไทยสู่เวทีโลกผ่านสื่อบันเทิง เตรียมส่งภาพยนตร์ที่มีเนื้อหาเกี่ยวกับอาหารไทย ร่วมจัดฉายในงานเทศกาลภาพยนตร์มอนตางยอซา
วันพฤหัสบดีที่ 17 มีนาคม 2565
วธ. เดินหน้าขับเคลื่อน soft power ด้านวัฒนธรรมด้านอาหารของไทยสู่เวทีโลกผ่านสื่อบันเทิง เตรียมส่งภาพยนตร์ที่มีเนื้อหาเกี่ยวกับอาหารไทย ร่วมจัดฉายในงานเทศกาลภาพยนตร์มอนตางยอซา
วธ. เดินหน้าขับเคลื่อน soft power ด้านวัฒนธรรมด้านอาหารของไทยสู่เวทีโลกผ่านสื่อบันเทิง เตรียมส่งภาพยนตร์ที่มีเนื้อหาเกี่ยวกับอาหารไทย ร่วมจัดฉายในงานเทศกาลภาพยนตร์มอนตางยอซา ประจําปี 2565 ระหว่างวันที่ 19 - 27 มี.ค.นี้ ที่ฟิลิปปินส์
วธ. เดินหน้าขับเคลื่อน soft power ด้านวัฒนธรรมด้านอาหารของไทยสู่เวทีโลกผ่านสื่อบันเทิง เตรียมส่งภาพยนตร์ที่มีเนื้อหาเกี่ยวกับอาหารไทย ร่วมจัดฉายในงานเทศกาลภาพยนตร์มอนตางยอซา ประจําปี 2565 ระหว่างวันที่ 19 - 27 มี.ค.นี้ ที่ฟิลิปปินส์
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) มุ่งขับเคลื่อนนโยบายรัฐบาลโมเดลเศรษฐกิจใหม่ BCG และผลักดัน “Soft Power”ความเป็นไทยเพิ่มมูลค่าเศรษฐกิจ สร้างรายได้และภาพลักษณ์ที่ดีให้แก่ประเทศ โดยเฉพาะอุตสาหกรรมวัฒนธรรมสร้างสรรค์ที่มีศักยภาพ 5 F ได้แก่ อาหาร (Food) ภาพยนตร์และวีดิทัศน์ (Film) ผ้าไทยและการออกแบบแฟชั่น (Fashion) มวยไทย (Fighting) และเทศกาล ประเพณี (Festival) สู่ระดับโลก ล่าสุด วธ.ได้ผลักดันงานภาพยนตร์และวีดิทัศน์ (Film) สู่ระดับสากล โดย วธ. ร่วมกับจุฬาลงกรณ์มหาวิทยาลัย ส่งภาพยนตร์เรื่อง “ผัดไทย:สูตรลับลิขิตฝัน” (Pad thai:The Secret Recipe) เข้าร่วมจัดฉายในงานเทศกาลภาพยนตร์มอนตางยอซา ประจําปี 2565 (The Montanosa Film Festival(MFF) 2022) ระหว่างวันที่ 19 - 27 มีนาคม 2565 ณ Baguio Creative City สาธารณรัฐฟิลิปปินส์ จะจัดฉายภาพยนตร์เรื่องนี้จํานวน 3 รอบ
รมว.วธ. กล่าวอีกว่า วธ.คัดเลือกภาพยนตร์เรื่อง “ผัดไทย:สูตรลับลิขิตฝัน” เนื่องจากมีเนื้อหาส่งเสริมและเผยแพร่ภาพลักษณ์ วัฒนธรรมและแหล่งท่องเที่ยวของประเทศไทยได้เป็นอย่างดีโดยเฉพาะ “ผัดไทย” เป็นอาหารไทยที่เป็นที่รู้จักแพร่หลายระดับนานาชาติและได้รับความนิยมเป็นอย่างมากจากชาวต่างชาติ โดยได้รับการสนับสนุนงบประมาณจากจุฬาลงกรณ์มหาวิทยาลัยและกองทุนพัฒนาสื่อปลอดภัยและสร้างสรรค์
ภาพยนตร์เรื่องนี้ เป็นผลงานการกํากับของนายเชิดพงษ์ เหล่ายนตร์ เมื่อปี 2564 บทประพันธ์โดยสรรัตน์ จิรบวรวิสุทธิ์ และนักแสดงนํา ได้แก่ พลอยไพลิน ตั้งประภาพร จรรยาธนาสว่างกุล นันทวัน เมฆใหญ่ และแดน บุรีรัมย์ มีความยาว 48 นาที ซึ่งเป็นภาพยนตร์ที่เกิดจากความผลงานวิจัยในโครงการนวัตกรรมละครโทรทัศน์เพื่อการส่งเสริมอุตสาหกรรมวัฒนธรรมไทย 4.0 ของศูนย์พหุวัฒนธรรมศึกษาและนวัตกรรมทางสังคม สถาบันเอเชียศึกษา จุฬาลงกรณ์มหาวิทยาลัย
นายอิทธิพล กล่าวด้วยว่า การส่งภาพยนตร์ไทยเข้าร่วมจัดฉายในงานเทศกาลภาพยนตร์มอนตางยอซา ประจําปี 2565 เป็นการขับเคลื่อนยุทธศาสตร์การส่งเสริมอุตสาหกรรมภาพยนตร์และวีดิทัศน์ ระยะที่ 3 (พ.ศ.2560 – 2564) ยุทธศาสตร์ที่ 2 ข้อ 2 การส่งเสริมพัฒนาตลาดภาพยนตร์และวีดิทัศน์ต่างประเทศ มาตรการเชิงรุกด้วยการเน้นนําเสนอภาพยนตร์ไทยและวีดิทัศน์ในตลาดต่างประเทศและการเข้าร่วมงานเทศกาลภาพยนตร์และวีดิทัศน์ในต่างประเทศภายใต้ความร่วมมือระหว่างภาครัฐและเอกชนให้เป็นที่รู้จักในระดับสากล รวมทั้งส่งเสริมให้เกิดการเผยแพร่และแลกเปลี่ยนศิลปวัฒนธรรมไทยในเวทีโลก ช่วยสร้างรายได้และภาพลักษณ์ที่ดีให้แก่ประเทศ ก่อให้เกิดความมั่นคง มั่งคั่งและยั่งยืนตามเป้าหมายยุทธศาสตร์ชาติ 20 ปี
รัฐบาลไทย-ข่าวทำเนียบรัฐบาล-ประเทศไทยพร้อมเป็นเจ้าภาพจัดประชุม APEC High Level Policy Dialogue on Agricultural Biotechnology 2022
วันพุธที่ 4 สิงหาคม 2564
ประเทศไทยพร้อมเป็นเจ้าภาพจัดประชุม APEC High Level Policy Dialogue on Agricultural Biotechnology 2022
ประเทศไทยพร้อมเป็นเจ้าภาพจัดประชุม APEC High Level Policy Dialogue on Agricultural Biotechnology 2022 ต่อจากประเทศนิวซีแลนด์
ประเทศไทยพร้อมเป็นเจ้าภาพจัดประชุมAPEC High Level Policy Dialogue onAgricultural Biotechnology2022ต่อจากประเทศนิวซีแลนด์
นายระพีภัทร์จันทรศรีวงศ์รองปลัดกระทรวงเกษตรและสหกรณ์เป็นประธานร่วมในการประชุมAPEC High Level Policy Dialogue on Agricultural Biotechnology (HLPDAB) 2021ผ่านระบบวีดีทัศน์ทางไกลโดยมีประเทศนิวซีแลนด์เป็นเจ้าภาพเพื่อแลกเปลี่ยนแนวคิดและบทบาทของเทคโนโลยีชีวภาพด้านต่างๆ
โดยการประชุมดังกล่าวนายระพีภัทร์จันทรศรีวงศ์ได้มุ่งเน้นประเด็นหลัก5เรื่องได้แก่1)ความปลอดภัยด้านอาหารและความสามารถในการเข้าถึงทรัพยากรอย่างเพียงพอ2)การบูรณาการระบบอาหารที่ยั่งยืนโดยใช้ทรัพยากรธรรมชาติแบบเป็นมิตรกับธรรมชาติมากที่สุด3) “การนํานโยบาย3-S” 'ความปลอดภัย' (Safety), 'ความมั่นคง' (Security)และ'ความยั่งยืน' (Sustainability)ในการปรับใช้ด้านการเกษตร4)การนําปรัชญาเศรษฐกิจพอเพียงและเกษตรทฤษฎีใหม่เป็นหลักการพื้นฐานสําหรับการพัฒนาประเทศไทย5)การปรับตัวสู่ระบบอาหารและการเกษตรที่ยั่งยืนนับเป็นวาระแห่งชาติในการกําหนดFood Security Roadmapถึงปี2030ซึ่งเทคโนโลยีชีวภาพทางการเกษตรจะเป็นอีกเครื่องมือสําคัญที่ช่วยเกษตรกรทั้งในด้านการเพิ่มผลผลิตการควบคุมคุณภาพการควบคุมแมลงศัตรูพืชและช่วยเพิ่มรายได้ให้แก่เกษตรกรช่วยกระตุ้นเศรษฐกิจรวมไปถึงการลดผลกระทบต่อสิ่งแวดล้อมได้ในระยะยาวซี่งมีความสอดคล้องกับของประเทศไทยที่นําโมเดลเศรษฐกิจสู่การพัฒนาที่ยั่งยืน(BCG Model (Bio-Circular-Green Economy))เป็นวาระแห่งชาติรวมถึงการประชุมUN 2021 Food Systems Summitที่จัดขึ้นณกรุงโรมประเทศอิตาลีเมื่อวันที่26 – 28กรกฎาคมที่ผ่านมาว่าระบบการผลิตอาหารได้สร้างผลกระทบต่อการเปลี่ยนแปลงสภาพภูมิอากาศส่งผลกระทบต่อทรัพยาการธรรมชาติและทําให้เกิดการสูญเสียความหลากหลายทางชีวภาพดังนั้น“ระบบอาหารและเกษตรที่ยั่งยืน”จึงเป็นสิ่งสําคัญสําหรับอนาคตของทุกประเทศทั่วโลกซึ่งนับเป็นโอกาสอันดีที่ประเทศไทยได้เป็นเจ้าภาพในการจัดการประชุมAPEC High Level Policy Dialogue on Agricultural Biotechnology (HLPDAB)ในปีถัดไป(2565)
"การเสริมสร้างเครือข่ายความร่วมมือโดยการแลกเปลี่ยนความคิดเห็นและนํานวัตกรรมในด้านเทคโนโลยีชีวภาพใหม่ๆมาประยุกต์ใช้จะช่วยยกระดับการพัฒนาระบบอาหารและเกษตรที่ยั่งยืนโดยต้องคํานึงถึงปัจจัยที่อาจส่งผลกระทบต่อสังคมเศรษฐกิจและสิ่งแวดล้อมเพื่อผลักดันให้ประเทศไทยเป็นGreen Kitchen of the Worldได้อย่างแท้จริง"นายระพีภัทร์กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม แจงสังคมหวั่นเข้าใจผิด เจ้าหน้าที่ราชทัณฑ์ยิงญาติเสียชีวิตเพราะสาเหตุในครอบครัว สั่งเอาผิดวินัยร้ายแรงพร้อมให้ออกจากราชการแล้ว
วันพฤหัสบดีที่ 9 กันยายน 2564
รัฐมนตรีว่าการกระทรวงยุติธรรม แจงสังคมหวั่นเข้าใจผิด เจ้าหน้าที่ราชทัณฑ์ยิงญาติเสียชีวิตเพราะสาเหตุในครอบครัว สั่งเอาผิดวินัยร้ายแรงพร้อมให้ออกจากราชการแล้ว
รัฐมนตรีว่าการกระทรวงยุติธรรม แจงสังคมหวั่นเข้าใจผิด เจ้าหน้าที่ราชทัณฑ์ยิงญาติเสียชีวิต เพราะสาเหตุในครอบครัว ยันไม่ได้เครียดเรื่องเข้าเวรดึก สั่งเอาผิดวินัยร้ายแรงพร้อมให้ออกจากราชการแล้ว ให้เจ้าหน้าที่ลงพื้นที่เยียวยาผู้เสียหายเร่งด่วน
จากกรณี นายพุทธวรรณ มั่นปาน อายุ 51 ปี เจ้าพนักงานราชทัณฑ์ชํานาญงาน เรือนจําจังหวัดพิจิตร ใช้อาวุธปืนพกยิงญาติภายในบ้านพักของตัวเอง เบื้องต้น มีผู้เสียชีวิต 4 ราย คือ พ่อ-แม่ภรรยา ลูกติดภรรยา และน้องชายภรรยา ส่วนผู้ได้รับบาดเจ็บมี 3 ราย เป็นญาติของภรรยา นั้น
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนขอแสดงความเสียใจกับผู้เสียชีวิตและครอบครัว แต่ตนต้องชี้แจงเพราะมีประเด็นทางสังคมไม่จริงเกิดขึ้น ซึ่งผู้ก่อเหตุรายนี้เป็นเจ้าพนักงานราชทัณฑ์ เรือนจําจังหวัดพิจิตร ทั้งนี้ ตนยืนยันว่าสาเหตุที่เกิดขึ้นไม่ได้เกิดจากความเครียด เพราะเข้าเวรกะดึกแต่อย่างใด แต่ปัญหาที่แท้จริงเกิดจากความไม่ลงรอยของคนในครอบครัว และตํารวจกําลังขยายผลในส่วนนี้ โดยกรมราชทัณฑ์พิจารณาเห็นควรแล้วว่า มีการกระทําผิดวินัยร้ายแรง เบื้องต้นจึงมีคําสั่งให้ออกจากราชการทันที พร้อมกับวานนี้ได้มอบหมายให้เจ้าหน้าที่สํานักงานยุติธรรมจังหวัดพิจิตร ลงพื้นที่เพื่อแจ้งสิทธิ์ให้กับทายาทภรรยาของผู้ก่อเหตุแล้ว แต่ทายาทผู้เสียหายยังให้การไม่ได้ เนื่องจากยังอยู่ในภาวะตกใจและเสียใจกับเหตุการณ์ที่เกิดขึ้น
นายสมศักดิ์ เปิดเผยอีกว่า สําหรับสิทธิเงินค่าตอบแทนของผู้เสียหายในคดีอาญา ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. 2544 กรณีเสียชีวิตจากการกระทําของผู้อื่น ทายาทจะได้รับการช่วยเหลือในฐานะที่ตกเป็นเหยื่อ หรือผู้เสียหายในคดีอาญา คือ 1. ค่าตอบแทนกรณีถึงแก่ความตาย จํานวน 50,000 บาท 2. ค่าจัดการศพ 20,000 บาท 3. ค่าขาดอุปการะเลี้ยงดู 40,000 บาท รวม 110,000 บาท ส่วนกรณีได้รับบาดเจ็บ จากการกระทําความผิดอาญาของผู้อื่นโดย จะได้รับการเยียวยาเช่นกัน ได้แก่ 1. ค่าใช้จ่ายที่จําเป็นในการรักษาพยาบาลให้เท่าที่จ่ายจริง แต่ไม่เกิน 40,000 บาท (ตามใบเสร็จค่ารักษาพยาบาล) 2. ค่าฟื้นฟูสมรรถภาพทางร่างกายและจิตใจให้จ่ายเท่าที่จ่ายจริง แต่ไม่เกิน 20,000 บาท (ตามใบเสร็จค่าฟื้นฟูฯ) 3. ค่าขาดประโยชน์ทํามาหาได้ ตามอัตราค่าจ้างขั้นต่ํา ของจังหวัดพิจิตร วันละ 320 บาท ตามวันที่ไม่สามารถทํางานได้ตามปกติ 4. ค่าตอบแทนความเสียหายอื่น ให้จ่ายเป็นเงินตามจํานวนที่ คณะกรรมการเห็นสมควร แต่ไม่เกิน 50,000 บาท โดยขึ้นอยู่กับพฤติการณ์ ความร้ายแรงของการถูกกระทําความผิดตามแนวทางที่คณะกรรมการฯกําหนดไว้